สวัสดีค่ะ เมื่อวันที่ 29 มี.ค. ได้มีเพศสัมพันธ์ุกับแฟนหลั่งนอกหนึ่งครั้งค่ะ ได้ซื้อยาคุมฉุกเฉินมาทานตอน 6 โมงเย็น และทานอีกครั้ง 6 โมงเช้าค่ะ วันต่อมาได้ทานยาคุมแบบแผง 28 เม็ด ของเมอซิลอน ทานเป็นครั้งแรก ทานจนตอนนี้เม็ดที่ 22 ค่ะ ช่วงสัปดาห์นี้มีตกขาวสีเหลือง และปวดท้องน้อยหน่วง ๆ มาจะ1สัปดาห์แล้ว และประจำเดือนยังไม่มา อยากสอบถามว่า มีโอกาสตั้งครรภ์มั้ยคะ หรือเป็นอากาศข้างเคียงของยารึเปล่า
สวัสดีค่ะ การใช้ยาคุมฉุกเฉินแบบ 2 เม็ดห่างกัน 12 ชั่วโมงนั้น หากได้กินยาถูกต้องตรงเวลา กินภายใน 72 ชั่วโมงหลังมีเพศสัมพันธ์ โอกาสตั้งครรภ์มีน้อย ประสิทธิภาพยาอยู่ที่ประมาณ 80-90% ค่ะแต่อย่างไรก็ตามหลังการใช้ยาคุมฉุกเฉินนั้น ควรจะตรวจให้แน่ใจก่อนว่าไม่ตั้งครรภ์ หรือรอจนประจำเดือนครั้งต่อไปมาก่อนค่อยเริ่มยาคุมแบบแผงรายเดือน การที่ประจำเดือนมาล่าช้านี้อาจจะเกี่ยวกับผลข้างเคียงของยาคุมฉุกเฉิน หรือยาคุมแบบแผงรายเดือนที่ทำให้ผนังมดลูกบางลงได้ อาการตกขาวไม่ได้บ่งบอกว่าตั้งครรภ์หรือไม่ค่ะในกรณีนี้นั้น ควรจะซื้อชุดตรวจการตั้งครรภ์ทางปัสสาวะมายืนยัน ซึ่งให้ผลบวกได้ตั้งแต่ 10-14 วันหลังปฏิสนธิ ถ้าไม่ได้ตั้งครรภ์จริงๆ สามารถกินยาคุมแผงต่อไปได้เลยไม่ต้องรอให้ประจำเดือนมา ถ้าตั้งครรภ์ควรจะหยุดการกินยาคุมกำเนิดค่ะ